CELEX: 62009TN0050
Language: et
Date: 2009-02-03 00:00:00
Title: Kohtuasi T-50/09: 3. veebruaril 2009 esitatud hagi – Ifemy’s GmbH versus Siseturu Ühtlustamise Amet – Dada & Co Kids (Dada & Co. kids)

18.4.2009   
            
            
               ET
            
            
               Euroopa Liidu Teataja
            
            
               C 90/29
            
         3. veebruaril 2009 esitatud hagi – Ifemy’s GmbH versus Siseturu Ühtlustamise Amet – Dada & Co Kids (Dada & Co. kids)
   (Kohtuasi T-50/09)
   2009/C 90/46
   Hagiavaldus esitati inglise keeles.
   
      Pooled
   
   
      Hageja: Ifemy’s Holding GmbH (München, Saksamaa) (esindaja: advokaat H. G. Augustinowski)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Dada & Co Kids Srl (Prato, Itaalia)
   
      Hageja nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 27. novembri 2008. aasta otsus (asi nr R 911/2008-4) ja
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas.
   
      Asjaomane ühenduse kaubamärk: kujutismärk „Dada & Co. Kids” kaupadele klassis 25.
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: sõnamärk „DADA”, mis on Saksamaal registreeritud numbri 30 114 449 all kaupadele klassis 25.
   
      Vastulausete osakonna otsus: lükata vastulause tagasi.
   
      Apellatsioonikoja otsus: jätta kaebus rahuldamata.
   
      Väited: Apellatsioonikoda rikkus EÜ artiklites 2 ja 3 sätestatud võrdse kohtlemise, ausa konkurentsi ja seaduslikkuse põhimõtteid, samuti nõukogu määruse nr 40/04 artiklit 43 ja artikli 80 lõiget 1 ning komisjoni määruse 2868/95 (1) eeskirja 50 lõiget 2 ja eeskirja 80 lõiget 2, kuna apellatsioonikoda ei tühistanud vastulausete osakonna otsust, milles pöörduti vale hageja poole, ning kuna apellatsioonikoda tuvastas ekslikult, et hagejal oli igati võimalik esitada vastulausete osakonnale asjaomaseid tõendeid.
   
      (1)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT 1995, L 303, lk 1, ELT eriväljaanne 17/01, lk 189).